Konkurso sąlygų 4 priedas

UKMERGĖS KALĖDINĖS EGLUTĖS IR MIESTO VIEŠŲJŲ ERDVIŲ PUOŠYBOS IDĖJOS IR JOS ĮGYVENDINIMO PASLAUGŲ PIRKIMO
TECHNINĖ SPECIFIKACIJA

Pirkimo objektas – Ukmergės miesto kalėdinės eglutės ir miesto viešųjų erdvių puošybos 2026 m. idėja ir jos įgyvendinimas.
[bookmark: _Hlk234490480]Perkamos idėjos tema – „Ukmergės oro balionais skrieja gerumas, viltis ir Kalėdų stebuklas“.

1. Puošiamos šios vietos:
1) Karkasinė, priešais buvusius Švč. trejybės parapijos namus (Kauno g.3);
2) Ukmergės piliakalnis;
3) Ukmergės kultūros centro balkonas ir fasadas;
4) Švč. Trejybės bažnyčios parapijos namų siena už pagrindinės eglės;
5) Pilies parkas;
6) Kęstučio a. (įtraukiant savivaldybės pastatą ir Ukmergės kraštotyros muziejaus prieigas);
7) Aikštė prie paminklo „Vilkmergė“;
8) Pėsčiųjų takas Šventosios upės parke (Mirabelių takas);
9) Pėsčiųjų takas prie Šventosios upės (Podolės Kameneco takas);
10) Vienuolyno gatvė;
11) Kauno gatvės atkarpa nuo Vienuolyno g iki A. Smetonos g.;
12) Vytauto gatvės atkarpa nuo Vilniaus g. iki J. Basanavičiaus g.;
13) Utenos gatvės atkarpa nuo Vytauto gatvės iki Ukmergės piliakalnio;
14) Vilniaus gatvės atkarpa nuo Kęstučio a. iki tilto;
15) Skveras prie parduotuvės IKI (Vilniaus ir Antakalnio gatvių sankryža);
16) Prie miniatiūrų parko esančio stendo( maža eglutė);
17) Skveras prie laikrodžio (Vytauto ir Vilniaus g. sankryža).
Viešosios erdvės puošiamos - šviesos efektais, šviestuvais, šviečiančiomis girliandomis ar figūromis. Šviesos efektai įjungti nuolat (24 val. per parą). Apšvietimo stulpų dekoracijos įjungiamos su miesto apšvietimu. Vyraujanti spalva - šilta. 

2. Tiekėjas privalo pateikti kalėdinės eglės ir kitų miesto erdvių puošybos idėjos aprašymą, vizualizaciją, techninius parametrus. 

3. Paslaugų suteikimo laikas:
1) papuošimas iki 2026m. gruodžio 4 d.; 
2) kalėdinės eglės įžiebimas planuojamas 2026 m. gruodžio 5 d. 17 val.;
3) papuošimo dekoracijų priežiūra ir aptarnavimas – 2026 m. gruodžio 5 d. – 2027 m. sausio 6 d.;
4) nupuošimo laikas – nuo 2027 m. sausio 6 d., bet ne vėliau kaip iki 2027 m. sausio 12 d.
4. Kalėdinės puošybos idėją siūlo tiekėjas. Visi papuošimai turi būti tinkantys siūlomai perkamos idėjos temai „Ukmergės oro balionais skrieja gerumas, viltis ir Kalėdų stebuklas“.
Oro balionas simbolizuoja kelionę laiku. Kalėdų elementai – mediniai žaislai, rogutės, saldainiai, imbieriniai sausainiai, snaigės, žibintai, dovanų dėžutės, pasakų personažai, senoviniai eglutės žaisliukai ir kiti papuošimai tinkantys kalėdiniam laikotarpiui, derantys tarpusavyje, savo stiliumi tinkantys puošti vieno seniausių Lietuvos miestų - Ukmergės senamiestį, jo piliakalnį. Papuošimuose vyraujanti spalvinė gama- šilta balta, raudona, žalia. Spalvos neryškios, šiltos.
Eglė turi tapti pagrindiniu „kelionės oro balionu“ simboliu. Eglė stovės priešais kultūros centrą, kitoje gatvės pusėje. Eglę papuošti oro balionais.
Šalia eglės oro balionas, prie kurio galima fotografuotis. Už eglės esantį Švč. Trejybės bažnyčios parapijos  namų sieną papuošti, apšviesti, kad pagrindinė eglė dar labiau išryškėtų.
Piliakalnio zonoje gali būti - šviečiantys oro balionai skirtinguose aukščiuose, šviesų takas į viršūnę, šviečiančios žvaigždžių ar snaigių kompozicijos. 
Pilies parko papuošimas turi matytis nuo Vienuolyno alėjos. Pakabinti keletą sūpynių. Pilies parką papuošti oro balionais.

5. Idėjos projekto pasiūlyme turi būti pateikta:
1) aiškinamasis raštas, kuriame būtų išaiškinta idėjos tema, siūlomi puošybos įgyvendinimo sprendimai, puošybos elementai, jų kiekiai ir techniniai aprašymai, apšvietimo sprendiniai naudojama įranga ir medžiagos, kiti idėją apibūdinantys klausimai;
2) kalėdinės eglutės ir aplinkinės erdvės eskizai, pateikiami elektroninėmis priemonėmis (pvz. jpg, pdf ar pan. formatu) iliustruojantys vaizdą tamsiu ir šviesiu paros metu;
3) kitų puošiamų objektų eskizai – tamsiu paros metu;
4) visi pateikiami eskizai turi realiu masteliu atspindėti puošiamų objektų ir puošybos elementų proporcijas, apšvietimui naudojamas spalvas ir ryškumą.

6. Paslaugos tiekėjas privalo:
1) turėti visus pajungimo kabelius, laidus, įrangą ir įrankius pasijungti prie elektros tinklo;
2) pasirūpinti transporto, bokštelio ar keltuvo poreikiu;
3) kvalifikuotą techninį personalą; 
4) per 5 darbo dienas nuo sutarties įsigaliojimo - pateikti Paslaugos suteikimo sąmatą.
5) pasirašant paslaugų suteikimo perdavimo-priėmimo aktą, turi būti pateikti dokumentai patvirtinantys siūlomos įrangos tinkamumą naudoti lauko sąlygomis ir atitikimą ne mažesnei kaip IP44 apsaugos klasei.

7. Į pasiūlymo kainą turi būti įskaičiuota:
1) visi paslaugos tiekėjo privalomi mokesčiai;
2) išlaidos susijusios su tiekėjo atvykimu, išvykimu, įrangos transportavimu, sumontavimu, išmontavimu, aptarnavimu, techninio personalo apmokėjimu, techninės įrangos, bokštelio ar keltuvo nuoma ir pan.

9. Paslaugos teikimo periodu sugedę ar neveikiantys puošybos elementai privalo būti nedelsiant (ne vėliau kaip per 24 val.) suremontuojami ar pakeisti kokybiškais analogais.
______________________


